
 Inscrierea  copiilor noi pe locurile ramase libere dupa încheierea etapei de reânscriere, se va desfasura in trei etape. Etapa I are loc in perioada 8 iunie – 3 iulie, etapa a II-a 20 iulie – 10 august, iar etapa a III-a de “Corecturi” este programata in intervalul 11-31 august 2020.
Pentru inscriere, parintii pot comunica unitatii de invatamant prin Posta electronica, telefonic sau prin fax, datele necesare pentru a fi introduse in aplicatia specifica din Modulul SIIIR – Înscriere la grădiniță 2020-2021.

Inscrieri gradinite 2020-2021: Documente necesare
Actele necesare inscrierii la invatamantul prescolar sunt:
– cererea de inscriere
– adeverinte de salariati ale parintilor/ale unui parinte (pentru gradinitele cu program prelungit si saptamanal)
– copie certificat de nastere copil
– copie C.I. parinte/ tutore/ reprezentant legal
– hotarari judecatoresti (daca este cazul)
– documente care dovedesc indeplinirea criteriilor de departajare generale sau specific ale celor trei unitati de invatamant.
Parintii vor completa maxim 3 optiuni pentru unitatile de invatamant in functie de preferinte, iar copiii care nu sunt cuprinsi intr-o gradinita, vor completa o noua cerere pentru a doua perioada de inscrieri. Cererea tip de inscriere in invatamantul prescolar poate fi gasita online pe site-ul Inspectoratului scolar al Municipiului Bucuresti sau la unitatile de invatamant autorizate.
